Viðbrögð áhorfenda hafa þrefaldast á fimm árum , frá 270 að meðaltali á dag árið 2010 í rúmlega 800 á dag árið 2015 . Sameiginleg viðbrögð fólks er þrá eftir viðurkenningu , tilgangi og friði . „ Sat - 7 styður kirkjur til að vera salt og ljós í samfélagi sínu , að vera boðberar fagnaðarerindisins og sýna að til sé önnur leið . Þetta er mikilvægur tími fyrir okkur á sama tíma og pólitísk múhameðstrú er dregin í efa og fólk leitar svara við grimmdarverkum gegn öðru fólki “ , segir Ascott . Í Mið-Austurlöndum og Norður-Afríku búa 500 milljónir manna . Færri en 10% þeirra hafa hitt kristinn einstakling en meira en 90% þeirra hafa aðgang að gervihnattarsjónvarpi . Sat - 7 nær til 15 milljóna manna á fimm rásum , frá fjórum myndverum á þremur tungumálum , arabísku , farsi og tyrknesku . Stöðin þjónar bæði einangruðum , ofsóttum kristnum mönnum og flytur fagnaðarboðskapinn þeim sem aldrei hafa heyrt hann . „ Það er stórkostlegt að geta komið fagnaðarboðskapnum um kærleika , frið , von og sáttargjörð inn á milljónir heimila sem eiga ekki kost á að heyra hann á annan hátt “ , segir Ascott . Kristniboðssambandið styður Sat - 7 með árlegu fjárframlagi . Hægt er að kaupa gjafakort sem styður verkefnið . Gjafakort Kristniboðssambandsins fást í Basarnum , Austurveri og á skrifstofu SÍK á Háaleitisbraut 58 - 60 .